**ȘASE PĂPUȘI îN CĂUTAREA UNEI POVEȘTI**

REGULAMENT CONCURS

***Articolul I – Context***

Prezentul concurs face parte din proiectul **LittleLIT pe scenă- Poveștile se dau în spectacol**, organizat de Asociația De Basm și finanțat de AFCN.

Scopul acestui concurs este:

    Să îi apropie copiii de de literatură și teatru

    Să stimuleze creativitatea copiilor

    Să-i familiarizeze pe copii cu lumea din spatele scenelor de teatru

***Articolul II – Condiții de participare***

La această campanie pot participa **INDIVIDUAL** copii români cu **vârste cuprinse între 8-12 ani**, din România sau din afara granițelor României.

***Articolul III – Realizarea poveștilor***

Fiecare participant la concurs va realiza  și va trimite la adresa indicată **o singură poveste în limba română**. Povestea poate fi despre o păpușă sau în acea poveste pot intra ca personaje mai multe dintre păpușile prezentate.

* Lucrarea în limba română trebuie să fie **o lucrare originală**, nu o repovestire a unor povești cunoscute
* Povestea va fi în format electronic, scrisă în **Times New Roman, corp 12, spaţiat la 1 rând.**
* Povestea nu va depăși **500 de cuvinte** (aproximativ o pagină de Word)
* Documentul Word trebuie denumit cu **numele participantului\_titlul textului**
* Povestea va fi trimisă ca atașament într-un mail la adresa concurs.debasm@gmail.com   până la data de **20 septembrie 2023, ora 17.00**

**Toate condițiile prezentate mai sus sunt obligatorii. Absența uneia dintre ele atrage automat descalificarea concurentului.**

***Articolul IV – Perioada de desfășurare***

Concursul se va desfășura în perioada **17 iunie- 30 septembrie** după cum urmează:

**Etapa I – 10 iunie – 20 septembrie 2023**

În această perioadă participanții vor fi trimite la adresa concurs.debasm@gmail.com poveștile despre păpuși și marionete ale copiilor. Dintre poveștile primite vor fi prezentate fragmente pe pagina de Facebook și Instagram ale Asociației De Basm.

**Etapa a II-a – 20 - 30 septembrie 2023**

Un juriu format din scriitori de literatură pentru copii va analiza toate poveștile trimise de participanți și va alege trei povești câștigătoare și o poveste care va primi Marele Premiu.

**Etapa III – 30 septembrie 2023, ora 17.00**

Anunțarea pe pagina Asociației De Basm a celor patru câștigători.

***Articolul V – Criterii de evaluare a poveștilor***

Juriul format din **Adina Rosetti, Iulia Iordan, Luminița Corneanu, Laura Grunberg, Andreea Iatagan** vor juriza textele primite ținând cont de următoarele criterii;

1. Încadrarea în tema dată
2. Interpretarea creativă a temei
3. Calitatea scriiturii (coerenţă, claritate, corectitudine)
4. Unitatea compoziției
5. Originalitate
6. Respectarea condițiilor de trimitere a acestora (dimensiune, format, datele de identificare ale expeditorului)

***Articolul VI – Premii***

Fragmente din poveștile trimise la concurs  vor fi postate pe pagina Asociației De Basm. Pe întreaga durată a concursului  vor exista postări pe paginile de Facebook și Instagram ale asociației cu fragmente din poveștile concurenților, mici povești din istoria teatrelor de păpuși din România și de peste hotare, mini-interviuri cu artiști păpușari.

În urma jurizării, vor exista **patru premii**. Trei premii vor consta în vouchere în valoare de 200 de lei fiecare, oferite de Librăriile Cărturești, iar Marele Premiu va consta într-un pachet cu 10 cărți, oferit de Editura Arthur.

Totodată, cele patru povești premiate vor fi publicate integral de site-ul debasm.ro, iar fragmente din ele vor fi folosite  în cadrul acțiunilor prilejuite de proiectul  **LittleLIT pe scenă–Poveștile se dau în spectacol (Timișoara, octombrie 2023 ).**

***Articolul VII –  DISPOZIȚII FINALE***

Prin înscrierea la concurs, participantii sunt de acord ca datele (numele și prenumele participantului, varsta, localitate) sa fie prelucrate de Asociatia De Basm doar in scopul concursului, respectand prevederile GDPR.

Participarea la acest concurs implică acceptarea faptului că poveștile concurenților vor putea fi folosite de Asociația De Basm în scopuri de comunicare și marketing – materiale promoționale și campanii de lectură, inclusiv în formatele electronice și audio.

Participanţii la prezentul concurs acceptă să se conformeze întocmai acestui Regulament. Validarea și acordarea premiilor se va face conform prezentului Regulament.

Odată cu înregistrarea la concursul **Șase păpuși în căutarea unei povești**, participantul declară în mod liber, expres şi neechivoc că nu are niciun fel de pretenții prezente şi/sau viitoare, de nicio natură, faţă de organizator.